Rakvere Lihakombinaadi tütarettevõttes Rigas Miesnieksis valmis arengukava, mille kohaselt ühendatakse alates 1. septembrist Rigas Miesnieks ja Jelgavas Galas Kombinats müügi- ja logistikatalitused. Arengukava järgmise etapina viiakse tootmine Rigas Miesnieks Riia tehasest aasta jooksul üle Jelgavasse.  Vastavalt kevadel sõlmitud ja juuli kuus Läti Konkurentsiameti poolt heakskiidetud lepingule omandas Rakvere Lihakombinaadi tütarettevõtte Rigas Miesnieks 90,85 % Jelgavas Galas Kombinats aktsiatest.